Հավելված N 7                                                                                                                                                                                                                                                                                      Պրոբացիայի ծառայության պետի
2025 թվականի  օգոստոսի 8-ի N 266-Լ հրամանի

ՊՐՈԲԱՑԻԱՅԻ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ

ՊՐՈԲԱՑԻԱՅԻ ԾԱՌԱՅՈՒԹՅԱՆ ԿԵՆՏՐՈՆԱԿԱՆ ՄԱՐՄՆԻ ԿԱԶՄՄԵԹՈԴԱԿԱՆ ԵՎ ՎԵՐԼՈՒԾԱԿԱՆ ԲԱԺՆԻ ՊԵՏԻ ՏԵՂԱԿԱԼ
	1. Ընդհանուր դրույթներ

	Պաշտոնի անվանումը, ծածկագիրը
Պրոբացիայի ծառայության (այսուհետ՝ Ծառայություն) կենտրոնական մարմնի   կազմմեթոդական և վերլուծական բաժնի (այսուհետ՝ Բաժին) պետի տեղակալ (ծածկագիր՝ 12-3-ՊԾ-27.1.բ-Գ2-1):
Ենթակա և հաշվետու է
Բաժնի պետի տեղակալն անմիջական ենթակա և հաշվետու է Բաժնի պետին:
Ենթակա և հաշվետու պաշտոններ
Բաժնի պետի տեղակալը ենթակա և հաշվետու աշխատողներ չունի:
Փոխարինող պաշտոնի կամ պաշտոնների անվանումները
Բաժնի պետի տեղակալի բացակայության դեպքում նրան փոխարինում է Բաժնի գլխավոր ծառայողներից մեկը:
Աշխատավայրը
Հայաստանի Հանրապետություն, ք. Երևան, Շենգավիթ վարչական շրջան, Գարեգին Նժդեհի 23/1:

	2.Պաշտոնի բնութագիրը
Աշխատանքի բնույթը, իրավունքները, պարտականությունները
1. իրականացնում է հիմնական մասնագիտական ստորաբաժանումներում ընդհանուր գործունեության ուսումնասիրության աշխատանքները,
2. իրականացնում և/կամ Բաժնի պետի հանձնարարությամբ համակարգում է Ծառայության պետի հրամանի հիման վրա ծառայողական քննությունների անցկացման աշխատանքները, ինչպես նաև  Բաժնի պետի հանձնարարությամբ մասնակցում է ծառայողական քննություններին,
3. իրականացնում է Ծառայության հիմնական մասնագիտական ստորաբաժանումների կողմից օրենքների և այլ իրավական ակտերի պահանջների պահպանման աշխատանքները, աջակցում է դրանց պատշաճ կատարման նկատմամբ Ծառայության պետի վերահսկողական լիազորությունների իրականացմանը,
4. իրականացնում և/կամ Բաժնի պետի հանձնարարությամբ համակարգում է Ծառայությունում հաշվառված շահառուների անձնական գործերի վարման նկատմամբ մշտադիտարկման աշխատանքները,
5. իրականացնում է այլ ստորաբաժանումներին փոխանցվող և արխիվացման ենթակա գործերի ընդհանուր ուսումնասիրության աշխատանքները,
6. անհրաժեշտության դեպքում իրականացնում և/կամ Բաժնի պետի հանձնարարությամբ համակարգում է շահառուի բնակության կամ պատժի կրման վայրեր այցելությունների կատարման աշխատանքները՝ պատիժների, անվտանգության միջոցների և այլընտրանքային խափանման միջոցների պատշաճ և օրենքներին համապատասխան կատարումը ստուգելու նպատակով,
7. իրականացնում և/կամ Բաժնի պետի հանձնարարությամբ համակարգում է Ծառայության պետի ցուցումների և հանձնարարականների նախագծերի մշակման աշխատանքները,
8. օրենքների և այլ իրավական ակտերի պահանջները պատշաճ կատարելու նպատակով իրականացնում է խորհրդատվության տրամադրման և մեթոդական օգնության ցուցաբերման աշխատանքերը՝ հիմնական մասնագիտական ստորաբաժանումներին,
9. իրականացնում է ոլորտին վերաբերող խնդիրների վերհանման, ուսումնասիրման և վերլուծման աշխատանքները,
10. իրականացնում է Ծառայությանն ուղղված և Բաժնի գործառույթներից բխող դիմումների, բողոքների, հաղորդումների քննությունը և դրանց պատասխանների նախապատրաստման աշխատանքները, ինչպես նաև Բաժնի պետի հանձնարարությամբ դրանց վերաբերյալ ուսումնասիրությունը։

Իրավունքները՝
· Ծառայության հիմնական մասնագիտական ստորաբաժանումներից և պաշտոնատար անձանցից պահանջել շահառուների անձնական գործերին (էլեկտրոնային և փաստաթղթային) առնչվող անհրաժեշտ հիմքեր, տեղեկատվական նյութեր և իրավական ակտեր,
· ծառայողական քննությունների անցկացման նպատակով համապատասխան ստորաբաժանումներից և պաշտոնատար անձանցից պահանջել անհրաժեշտ հիմքեր, փաստաթղթեր, տեղեկատվական նյութեր, իրավական ակտեր, ինչպես նաև այլ փաստաթղթեր։
Պարտականությունները՝   
· Բաժնի գործառույթներից բխող լիազորությունների պատշաճ և ժամանակին իրականացումը,օրենսդրական անհամապատասխանություն նկատելու դեպքում օրենսդրական բարեփոխումներ կատարելու համար առաջարկություններ ներկայացնել Բաժնի պետին,
· սահմանված ժամկետում իր կատարման և/կամ համակարգման ներքո գտնվող փաստաթղթերի ներկայացումը Բաժնի պետին,
· մասնակցել պաշտոնական հանդիպումներին, սեմինարներին,
· իրականացնել Բաժնին վերապահված գործառույթներից բխող իրավական խորհրդատվության և մեթոդական օգնության տրամադրման աշխատանքները:

	                                       3. Պաշտոնին ներկայացվող պահանջները
Կրթություն, որակավորման աստիճանը
Բարձրագույն կրթություն՝ համաձայն Հայաստանի Հանրապետության փոխվարչապետի 2020 թվականի հուլիսի 30-ի N 461-Ն որոշման N 3 հավելվածի։
Մասնագիտական գիտելիքները
Ունի գործառույթների իրականացման համար անհրաժեշտ գիտելիքներ։
Աշխատանքային ստաժը, աշխատանքի բնագավառում փորձը
Բաժնի պետի տեղակալ կարող է նշանակվել այն անձը, որն առնվազն երեք տարի զբաղեցրել է առաջատար խմբի պաշտոն կամ ունի հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ պաշտոնի անձնագրով պահանջվող աշխատանքի բնագավառում՝ երեք տարվա աշխատանքային ստաժ:

	4. Կազմակերպական շրջանակը
    Աշխատանքի կազմակերպական և ղեկավարման շրջանակը
Պատասխանատու է համապատասխան բաժնի կառուցվածքային ստորաբաժանման աշխատանքների կազմակերպման համար:
Որոշումներ կայացնելու լիազորությունները
Կայացնում է որոշումներ համապատասխան բաժնի կառուցվածքային ստորաբաժանման աշխատանքների կազմակերպման շրջանակներում։
Գործունեության ազդեցությունը
Ունի գերատեսչական մակարդակում աշխատանքների կազմակերպման և իր լիազորությունների իրականացման արդյունքում այլ անձանց վրա ազդեցություն։
Շփումները և ներկայացուցչությունը
Շփվում և որպես ներկայացուցիչ հանդես է գալիս տվյալ բաժնի և այլ պետական մարմինների ներկայացուցիչների, ինչպես նաև պատվիրակված լիազորությունների շրջանակներում մասնակցում է օտարերկրյա պետությունների և միջազգային կազմակերպությունների ներկայացուցիչների հետ հանդիպումներին:
Խնդիրների բարդությունը և դրանց լուծումը
    Իր լիազորությունների շրջանակներում բացահայտում է իր կառուցվածքային ստորաբաժանման գործառույթներից բխող խնդիրները և դրանց տալիս լուծումներ կամ մասնակցում է այդ խնդիրների լուծմանը։



